Na temelju članka 126. i 127. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10. – ispr., 90/11., 5/12., 16/12., 86/12., 94/13. 152/14.) i članka 61. Statuta Osnovne škole Marina Getaldića, *Školski odbor Osnovne škole Marina Getaldića raspisuje*

**NATJEČAJ**

**za izbor i imenovanje ravnatelja škole (m/ž)**

Uvjeti :

* Završen studij odgovarajuće vrste za rad na radnom mjestu učitelja, nastavnika ili stručnog

suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij;
* završen stručni četverogodišnji studij za učitelje kojim se stječe 240 ECTS bodova
* uvjeti propisani člankom 106. Zakona o odgoju i obrazovanju u osnovnoj i srednjoj školi
* najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Uz prijavu na natječaj kandidati moraju priložiti slijedeću dokumentaciju (u izvorniku ili ovjerenom presliku):

* životopis
* diplomu
* domovnicu
* dokaz o stažu osiguranja (potvrda odnosno elektronički zapis iz matične evidencija HZMO-a)
* dokaz o radnom iskustvu na odgojno-obrazovnim poslovima u osnovnoj ili srednjoj školi (potvrda škole)
* dokaz o položenom stručnom ispitu za kandidate koji imaju obvezu polaganja odnosno potvrdu da nisu obvezni polagati stručni ispit
* uvjerenje nadležnog suda da nemaju zapreka za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10. – ispr., 90/11., 5/12., 16/12., 86/12., 94/13., 152/14.) ne starije od šest mjeseci (6) od dana objave natječaja.

Ravnatelj se imenuje na vrijeme od pet (5) godina.

Rok za podnošenje prijava je 8 dana od dana objave natječaja u dnevnom listu ''Slobodna Dalmaciji''.

Prijave s potrebnom dokumentacijom dostaviti na adresu škole:

Osnovna škola Marina Getaldića, Frana Supila 3, 20000 Dubrovnik, u zatvorenoj omotnici s naznakom ''natječaj za ravnatelja – ne otvarati''.

Nepotpune i nepravovremene prijave neće se razmatrati.

O rezultatima izbora kandidati će biti obaviješteni u roku od 45 dana od isteka roka za podnošenje prijava.

Osnovna škola Marina Getaldića, Dubrovnik

*Natječaj je objavljen u dnevnom listu ''Slobodna Dalmacija'' dana 7. siječnja 2015.*